Віноўніцы фэсту маюць розныя ўзрост, прафесіі, статус. Але ўсіх іх аб’ядноўвае любоў да малых: цікаўных і свавольных, працаздольных і гіперактыўных, гарэзлівых і абаяльных. Тых, дзеля каго яны і жывуць. Сярод жанчын можна было убачыць цяжарных, чаму матулі кожны раз бязмерна рады: даць пачатак новаму жыццю — вялікае шчасце. Нездарма паэт Сяргей Астроўскі назваў самай цудоўнай з усіх жанчыну з дзіцём на руках. А старшыня райвыканкама правёў аналогію: Радзіма і маці — не толькі аднаго роду, але і аднолькава святыя для кожнага чалавека.